2021. gada 18. maijā Rīkojums Nr. 327

Rīgā (prot. Nr. 42 30. §)

**Par apropriācijas palielināšanu**

1. Pamatojoties uz Likuma par budžetu un finanšu vadību 9. panta 13.1 daļas 4. punktu un Covid-19 infekcijas izplatības seku pārvarēšanas likuma 25. pantu, palielināt likumā "Par valsts budžetu 2021. gadam" noteikto apropriāciju izdevumiem no maksas pakalpojumu un citu pašu ieņēmumu naudas līdzekļu atlikumiem uz 2021. gada 1. janvāri Veselības ministrijai budžeta apakšprogrammā 45.01.00 "Veselības aprūpes finansējuma administrēšana un ekonomiskā novērtēšana" 93 747 *euro* apmērā, lai Nacionālais veselības dienests nodrošinātu atlīdzību piecām amata vietām uz laiku no 2021. gada 15. maija līdz 2021. gada 31. decembrim.

2. Veselības ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu valsts budžeta apropriācijas palielināšanai atbilstoši šā rīkojuma 1. punktam.

3. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par šā rīkojuma 1. punktā minēto apropriācijas palielināšanu un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, veikt apropriācijas palielināšanu.

Ministru prezidents A. K. Kariņš

Veselības ministrs D. Pavļuts